આજથી બરાબર એક વર્ષ પહેલા તા.14-12-2015ના રોજ એક કાર અકસ્માતમાં પંકજસિંહનું એમના ધર્મપત્નિ રાજેશ્વરીબા, દિકરી રીશીતાબા તથા પુત્ર હર્ષવર્ધન સાથે અવસાન થયુ. સારા માણસની આપણને જરુર પડે તો પછી ભગવાનને પણ જરૂર પડતી જ હશે એટલે ભગવાને એમને આખા પરિવાર સાથે એમની પાસે બોલાવી લીધા. પંકજસિંહ ખરા અર્થમાં કર્મયોગી હતા. એમણે અત્યાર સુધીમાં જ્યાં જ્યાં કામ કર્યુ ત્યાં એક અનોખી છાપ છોડીને ગયા છે. ઉપલેટામાં એમણે કરેલા કાર્યની કદરરુપે ગુજરાત સરકારે પંકજસિંહને બેસ્ટ મામલતદારના એવોર્ડથી પણ સન્માનિત કરેલા હતા. પંકજસિંહને એની ઉત્કૃષ્ટ સેવા બદલ બે-બે વખત રાષ્ટ્રપતિ એવોર્ડથી પણ સન્માનિત કરવામાં આવ્યા હતા.